stanford-oval/wikipedia huggingface dataset:
คาลิฟา ซีเซ

| 0 | 1 | 2 | 3 |
| --- | --- | --- | --- |
 คาลิฟา ซีเซ ในสมัยที่เล่นฟุตบอลในอังกฤษ กับเรดดิ้ง
ข้อมูลส่วนตัว
ชื่อเต็ม:  Kalifa Cissé
วันเกิด:   (1984-01-09) 9 มกราคม ค.ศ. 1984 (40 ปี)
สถานที่เกิด:  เดรอ,จังหวัดเออเรลัวร์  ฝรั่งเศส
ส่วนสูง:  1.88 m (6 ft 2 in)
ตำแหน่ง:  กองกลางตัวรับ, กองหลัง
ข้อมูลสโมสร
สโมสรปัจจุบัน:  บริสตอล ซิตี
สโมสรเยาวชน
2003–2004:  ตูลูส
สโมสรอาชีพ*
| ปี |  ทีม |  ลงเล่น |  (ประตู) |
| 2004–2005 |  เอสตูริล ปรายา |  6 |  (0) |
| 2005–2007 |  เบาวิสตา |  42 |  (0) |
| 2007–2010 |  เรดดิ้ง |  75 |  (7) |
| 2010–2012 |  บริสตอล ซิตี |  61 |  (2) |
| 2013 |  นิว อิงแลนด์ เรฟโวลูชัน |  6 |  (0) |
| 2013–2014 |  ดาร์บี้ เคาน์ตี้ |  3 |  (0) |
| 2014–2016 |  แบงค็อก ยูไนเต็ด |  71 |  (3) |
| 2016 |  บางกอกกล๊าส |  12 |  (1) |
| 2017 |  บีอีซี เทโรศาสน |  29 |  (2) |
| 2018–2019 |  เซ็นทรัล โคสต์ มารีเนอร์ |  8 |  (0) |
ทีมชาติ‡
| 2003 |  มาลี U20 |   |   |
| 2008–2012 |  มาลี |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23 มกราคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 25 มิถุนายน 2008
คาลิฟา ซีเซ (ฝรั่งเศส: Kalifa Cissé ; เกิดวันที่ 9 มกราคม ค.ศ. 1984 ที่เดรอ ,จังหวัดเออเรลัวร์ ประเทศฝรั่งเศส) เป็นอดีตนักฟุตบอล​ชาวมาลี ตำแหน่งกองกลางตัวรับและกองหลัง​ปัจจุบันเป็นหนึ่งในทีมงานโค้ชของบริสตอล ซิตีในอีเอฟแอลแชมเปียนชิป​
โดยคาลิฟา ซีเซ เคยเป็นนักฟุตบอลระดับเยาวชน ของสโมสรฟุตบอลตูลูส ในประเทศฝรั่งเศส และเริ่มต้นเล่นฟุตบอลระดับอาชีพที่ประเทศโปรตุเกสในระดับปรีไมรา ลีกาซึ่งเป็นลีกสูงสุดกับสโมสรฟุตบอล เอสตูริล ปรายา และสโมสร เบาวิสต้า จากนั้นเขาย้ายไปเล่นในพรีเมียร์ลีกกับสโมสรเร้ดดิ้ง ก่อนจะย้ายมาเล่นในระดับลีก แชมเปียนชิพกับสโมสรฟุตบอลบริสตอล ซิตี และดาร์บี้ เคาน์ตี้
ในปี ค.ศ.  2014 คาลิฟา ซีเซ ย้ายมาเล่นฟุตบอลในทวีปเอเชียเป็นครั้งแรก ในไทยพรีเมียร์ลีก กับสโมสรฟุตบอลแบงค็อก ยูไนเต็ด ก่อนที่จะย้ายไปเล่นให้กับสโมสรฟุตบอลบางกอกกล๊าส ในช่วงเลกที่ 2 ของฤดูกาล 2016 และเล่นให้กับสโมสรฟุตบอลบีอีซี เทโรศาสนในฤดูกาล 2017 จากนั้นเขาย้ายไปเล่นในเอลีก​ประเทศออสเตรเลีย​กับสโมสรฟุตบอลเซ็นทรัล โคสต์ มารีเนอร์
แม้คาลิฟา ซีเซ จะเกิดที่ประเทศฝรั่งเศส และได้รับสัญชาติฝรั่งเศสเป็นสัญชาติที่สอง แต่เขาก็เลือกเล่นให้กับทีมชาติมาลีซึ่งเป็นประเทศของบิดา โดยซีเซนับถือศาสนาอิสลาม ชื่อคาลิฟา ของเขานั้นมาจากภาษาอาหรับว่า เคาะลีฟะฮ์ (อาหรับ:خَليفة‎)
การเล่นฟุตบอลระดับสโมสร > ปรีไมรา ลีกา

ซีเซ เกิดที่เมืองเดรอ จังหวัดเออเรลัวร์, แคว้นซ็องทร์, ประเทศฝรั่งเศส เริ่มต้นอาชีพนักฟุตบอลด้วยการเป็นนักฟุตบอลระดับเยาวชนของสโมสรตูลูส และเซ็นสัญญาเป็นนักฟุตบอลอาชีพที่ประเทศโปรตุเกส เมื่อปี 2004 กับสโมสรเอสตูริล ปรายา ซึ่งเป็นสโมสรในระดับปรีไมราลีกา โดยลงเล่นเป็นกองกลางตัวรับ และถูกส่งลงสนามเป็นครั้งแรกเมื่อวันที่ 30 มกราคม ปี 2005 ในการแข่งขันปรีไมรา ลีกา นัดที่เปิดบ้านเสมอกับสโมสรอูเนียว ไลเรีย 1–1 ที่สนามอังตูนีอู โกอิมบรา ดา มอตา โดยซีเซ ลงสนามในลีกให้สโมสรแรกของเขาไปเพียงแค่ 6 นัด และสโมสรของเขามีผลงานที่ย่ำแย่จนต้องตกชั้นเมื่อจบฤดูกาล 2004–2005
ฤดูกาล 2005–2006 คาลิฟา ซีเซ เปิดตัวในฐานะผู้เล่นหมายเลข 4 ของสโมสร เบาวิชตา ซึ่งเป็นหนึ่งในสองสโมสรยักษ์ใหญ่ของเมืองโปร์ตู โดยเขาลงเล่นภายใต้การคุมทีมของการ์ลูส ลูอีซ บริโต และลงเล่นเป็นนัดแรกเมื่อวันที่ 20 สิงหาคม ปี 2005 ในนัดที่เสมอกับวิตอเรีย เซตูบัล 0–0 ที่สนามดู เบสซา โดยสโมสรจบฤดูกาลด้วยอันดับ 6 ในลีก
ฤดูกาล 2006–2007 สโมสรเปลี่ยนผู้จัดการทีมเป็นไคเม ปาเชโก โดยซีเซ กลายเป็นกองกลางคนสำคัญของสโมสร และลงเล่นเต็มเวลา 90 นาทีเกือบทุกนัดสโมสรจบฤดูกาลด้วยอันดับ 10 ต่อมาเขาได้กลายเป็นที่สนใจจากสโมสรในพรีเมียร์ลีกอังกฤษ
การเล่นฟุตบอลระดับสโมสร > เร้ดดิ้ง

เดือนพฤษภาคม ปี 2007 สตีฟ คอปเปลล์ อดีตกองกลางทีมชาติอังกฤษ ที่เป็นผู้จัดการของสโมสรเร้ดดิ้งในเวลานั้น ได้เซ็นสัญญาคว้าตัวคาลิฟา ซีเซ มาจากสโมสรเบาวิสต้า ด้วยค่าตัว 1 ล้านปอนด์ โดยซีเซได้รับเบอร์เสื้อหมายเลข 4 และลงสนามในพรีเมียร์ลีกนัดแรกเมื่อวันที่ 15 สิงหาคม 2007 นัดที่เปิดสนามมาเดสกีสเตเดียม พบกับสโมสรเชลซี ซึ่งการลงสนามนัดแรกของเขาไม่เป็นที่น่าจดจำนัก เมื่อเขาได้รับใบแดงจากการทำฟาวล์จนได้รับใบเหลืองครบสองใบ และถูกไล่ออกจากสนาม ก่อนที่สโมสรจะแพ้คาบ้านไป 1–2
วันที่ 29 ธันวาคม ปี 2007 คาลิฟา ซีเซ ยิงประตูแรกในพรีเมียร์ลีกได้ ในนัดที่บุกไปแพ้สโมสรท็อตแนม ฮอตสเปอร์ที่สนามไวต์ฮาร์ตเลน 6–4 โดยนอกจากจะเป็นประตูแรกที่เขายิงให้กับสโมสรเร้ดดิ้งแล้ว ประตูดังกล่าวยังถือเป็นประตูแรกที่เขาทำได้ในอาชีพนักฟุตบอลอีกด้วย
ฤดูกาลนี้ ซีเซ เป็นส่วนสำคัญของสโมสร โดยลงสนามในพรีเมียร์ลีกไป 22 นัด ยิงได้ 1 ประตู และติดทีมชาติมาลีชุดใหญ่เป็นครั้งแรก แต่สโมสรกลับมีผลงานที่ไม่ดีนัก โดยแพ้ในลีกถึง 22 นัด และจบฤดูกาลด้วยอันดับ 18 ต้องตกชั้นไปเล่นในลีก แชมเปียนชิพ
ฤดูกาล 2008–2009 คาลิฟา ซีเซ ยังคงเล่นให้กับเรดดิ้ง โดยลงสนามนัดแรกในลีก แชมเปียนชิพ เมื่อวันที่ 10 สิงหาคม ปี 2008 โดยเป็นการออกไปเสมอกับสโมสรน็อตติงแฮม ฟอเรสต์ 0–0 ที่สนามซิตี กราวนด์ และยิงประตูแรกในแชมเปียนชิพได้ในนัดที่บุกไปชนะสโมสรวูลฟ์แฮมป์ตัน วันเดอเรอส์ ถึงสนามโมลินิวซ์ กราวน์ 3–0 เมื่อวันที่ 30 กันยายน
โดยในฤดูกาลนี้ คาลิฟา ซีเซ ยิงประตูจากตำแหน่งกองกลางได้ 5 ประตู และพาสโมสรคว้าอันดับ 4 พร้อมกับได้สิทธิ์แข่งขันในรอบเพลย์ออฟ เพื่อเลื่อนชั้นกลับขึ้นไปเล่นในพรีเมียร์ลีก แต่ต้องพบกับความผิดหวังเพราะในรอบเพลย์ออฟ สโมสรของเขาแพ้แก่สโมสรเบิร์นลีย์ ทำให้ต้องเล่นในลีกแชมเปียนชิพต่อไป ก่อนที่สตีฟ ค็อปเปลล์ ผู้จัดการทีมจะตัดสินใจแยกทางกับสโมสรในเวลาต่อมา และเบรนดัน ร็อดเจอส์ได้เข้ามารับตำแหน่งแทน
ฤดูกาล 2009–2010 สโมสรเปลี่ยนแปลงผู้จัดการทีมอีกครั้ง โดย ไบรอัน แม็คเดอร์มอตต์ ได้เข้ามาเป็นผู้จัดการทีมคนใหม่ในเดือนธันวาคม ปี 2009 และคาลิฟา ซีเซ ต้องตกเป็นตัวสำรอง โดยเขาลงเล่นในลีกฤดูกาลนี้ไป 19 นัด และยิงได้ 1 ประตู โดยสโมสรจบฤดูกาลด้วยลำดับที่ 9
การเล่นฟุตบอลระดับสโมสร > บริสตอล ซิตี

เดือนกรกฎาคม ปี 2010 คาลิฟา ซีเซ ย้ายมาร่วมทีมบริสตอล ซิตี ในลีกแชมเปียนชิพ และลงสนามให้สโมสรเป็นครั้งแรกเมื่อวันที่ 28 สิงหาคม ปี 2010 ในนัดที่ออกไปแพ้สโมสรอิปสวิช ทาวน์ 2–0 ที่สนามพอร์ตแมน โร้ด โดยฤดูกาลนี้เขาลงสนามในลีกไป 30 นัด และได้อันดับที่ 15 ในลีก
วันที่ 21 มกราคม ปี 2012 เขายิงประตูแรกในลีกให้กับบริสตอล ซิตี ได้ในนัดที่เปิดสนามแอชตัน เกตส์ เอาชนะดอนคาสเตอร์ โรเวอร์ส 2–1 โดยฤดูกาล 2011–2012 เขายิงได้ 2 ประตู และสโมสรจบฤดูกาลด้วยอันดับที่ 20
การเล่นฟุตบอลระดับสโมสร > นิว อิงแลนด์ เรฟโวลูชัน

ปี 2013 คาลิฟา ซีเซ ย้ายมาเล่นฟุตบอลในเมเจอร์ลีกซอกเกอร์ สหรัฐอเมริกา กับสโมสรนิว อิงแลนด์ เรฟโวลูชัน ภายใต้การคุมทีมของ เจย์ ฮีปส์ อดีตนักเตะทีมชาติสหรัฐอเมริกา โดยลงสนามในเมเจอร์ลีก นัดแรกเมื่อวันที่ 10 มีนาคม ปี 2013 ในนัดที่บุกไปชนะสโมสรชิคาโก ไฟร์ 1–0 ที่สนามโตโยต้า พาร์ค
โดยซีเซ ลงสนามในลีกให้สโมสรนิว อิงแลนด์ ทั้งหมด 6 นัด ก่อนจะหมดสัญญากับสโมสรในเวลาต่อมา
การเล่นฟุตบอลระดับสโมสร > ดาร์บี เคาน์ตี

เดือนตุลาคม ปี 2013 คาลีฟา ซีเซ กลับมาที่อังกฤษเพื่อเข้าทดสอบฝีเท้ากับสโมสรดาร์บี เคาน์ตี ที่มีสตีฟ แม็คคลาเรน เป็นผู้จัดการทีมในขณะนั้น และได้เซ็นสัญญาระยะสั้นกับสโมสร โดยวันที่ 9 พฤศจิกายน ปี 2013 เขาลงสนามให้ดาร์บี้ เคาน์ตี้ เป็นนัดแรกในการแข่งขันลีกแชมเปียนชิพ นัดที่เปิดบ้านเอาชนะสโมสรเชฟฟีลด์ เวนส์เดย์ 3–0 ที่สนามไพรด์ ปาร์ค ก่อนที่เขาจะพลาดโอกาสลงสนามหลายนัดเนื่องจากได้รับบาดเจ็บบริเวณนิ้วเท้า
โดยคาลิฟา ซีเซ มีโอกาสลงสนามให้ดาร์บี เคาน์ตี เพียง 3 นัด ก่อนจะหมดสัญญาในเดือนมกราคม ปี 2014
การเล่นฟุตบอลระดับสโมสร > แบงค็อก ยูไนเต็ด

หลังหมดสัญญากับดาร์บี้ เคาน์ตี ซีเซ ย้ายมาเล่นฟุตบอลในไทยพรีเมียร์ลีก โดยเปิดตัวในฐานะผู้เล่นหมายเลข 21 ของสโมสรแบงค็อก ยูไนเต็ด ในเดือนมีนาคม 2014
คาลิฟา ซีเซ ลงสนามให้แบงค็อก ยูไนเต็ดเป็นนัดแรก เมื่อวันที่ 16 มีนาคม 2014 ในการแข่งขันไทยพรีเมียร์ลีก นัดที่บุกไปชนะสโมสรโอสถสภา เอ็ม–150 ที่สนามราชมังคลากีฬาสถาน 2–1  โดยฤดูกาลแรกในไทยพรีเมียร์ลีก เขาสามารถโชว์ฟอร์มได้อย่างโดดเด่นในตำแหน่งกองกลางตัวรับที่คอยเชื่อมเกมส์ ทำให้สามารถยึดตำแหน่งตัวจริงในทีมเอาไว้ได้ และเป็นผู้เล่นคนสำคัญของทีม
วันที่ 8 มิถุนายน 2014 คาลิฟา ซีเซ ทำประตูแรกให้ต้นสังกัดได้จากลูกโหม่ง ในการแข่งขันไทยพรีเมียร์ลีก นัดที่เอาชนะสโมสรชลบุรี เอฟซี 2–0 ที่สนามไทย-ญี่ปุ่น ดินแดง  โดยฤดูกาลนี้เขาลงสนามในไทยพรีเมียร์ลีก 31 นัด และยิงในลีกได้ 2 ประตู
ปี 2015 ซีเซ ต่อสัญญาฉบับใหม่กับสโมสรแม้จะได้รับความสนใจจากสโมสรอัลวาเซิล ในสหรัฐอาหรับเอมิเรตส์ และสโมสรในลีกตุรกี โดยซีเซยังคงเป็นผู้เล่นตัวหลักและพาสโมสรจบฤดูกาลด้วยอันดับที่ 5
ในช่วงเลกที่ 2 ของฤดูกาล 2016 ซีเซ่ ตัดสินใจย้ายไปเล่นให้กับสโมสรฟุตบอลบางกอกกล๊าส
การเล่นฟุตบอลระดับสโมสร > บางกอกกล๊าส

คาลิฟา ซีเซ่ ย้ายมาร่วมทีมบางกอกกล๊าส ภายใต้การคุมทีมของสุรชัย จตุรภัทรพงษ์ และลงสนามให้บางกอกกล๊าสเป็นนัดแรกเมื่อวันที่ 25 มิถุนายน 2559 ในนัดที่พบกับซุปเปอร์ พาวเวอร์ สมุทรปราการ และสามารถยิงประตูแรกให้กับบางกอกกล๊าสได้ในการแข่งขันไทยลีก นัดที่ชนะ ราชบุรี มิตรผล 3–0 ที่สนามลีโอสเตเดียม เมื่อวันที่ 20 กรกฎาคม 2559
การเล่นฟุตบอลระดับสโมสร > บีอีซี เทโรศาสน

หลังหมดสัญญากับบางกอกกล๊าส คาลิฟา ซีเซ ได้ย้ายมาเล่นให้กับสโมสรฟุตบอลบีอีซี เทโรศาสน ในเดือนกุมภาพันธ์ ค.ศ. 2560 โดยเขาลงสนามนัดแรกให้บีอีซี เทโรศาสน เมื่อวันที่ 11 กุมภาพันธ์ พ.ศ. 2560 ในการแข่งขันไทยลีก นัดที่เอาชนะสโมสรฟุตบอลพัทยา ยูไนเต็ด ที่สนามบุณยะจินดา
ในการลงสนามนัดแรกของเขาให้กับบีอีซี เทโรศาสน นั้น แม้สโมสรจะเอาชนะไปได้ 2–0 แต่เขาถูกส่งลงมาเป็นตัวสำรองและได้อยู่ในสนามเพียงแค่ 15 นาที ก่อนจะถูกกรรมการให้ใบแดงไล่ออกจากสนาม อย่างไรก็ตามนี่ไม่ใช่ครั้งแรกที่เขาได้รับใบแดงในการแข่งขันนัดประเดิมสนามกับสโมสรใหม่ของตัวเอง โดยในปี ค.ศ. 2007 สมัยที่เขายังเล่นในพรีเมียร์ลีกให้กับเรดดิ้ง เขาเคยได้รับใบแดงในการลงสนามนัดแรกของเขาให้กับสโมสรมาแล้ว
ต่อมาซิสเซ่ สามารถทำประตูแรกให้กับบีอีซี เทโรศาสน ได้เมื่อวันที่ 28 มิถุนายน ในนัดที่ชนะ ซุปเปอร์ พาวเวอร์ สมุทรปราการ 3–1 ที่สนามบุณยะจินดา
การเล่นฟุตบอลระดับสโมสร > เซ็นทรัลโคสต์ มารีเนอร์

ในเดือนมิถุนายน 2018 คาลิฟา ซีเซ ย้ายมาเล่นฟุตบอลในเอลีก ประเทศออสเตรเลียโดยเซ็นสัญญากับสโมสรฟุตบอลเซ็นทรัลโคสต์ มารีเนอร์  และลงสนามนัดแรกให้กับสโมสรในการแข่งขันฟุตบอลถ้วย "เอฟเอฟเอคัพ" รอบ 32 ทีมสุดท้าย นัดที่พบกับอดิเลด ยูไนเต็ด เมื่อวันที่ 1 สิงหาคม 2018 จากนั้นเขาได้ลงสนามเป็นครั้งแรกในการแข่งขันเอลีกกับสโมสรฟุตบอลบริสเบน โรร์ เมื่อวันที่ 21 ตุลาคม 2018
การเล่นในระดับทีมชาติ

ซีเซ ลงเล่นให้กับทีมชาติมาลีชุดใหญ่เป็นครั้งแรกเมื่อวันที่ 20 มีนาคม 2008 ในฟุตบอลโลก 2010รอบคัดเลือก นัดที่พบกับทีมชาติซูดาน
สถิติการลงเล่นระดับสโมสร

สถิติระดับสโมสร ณ วันที่ 23 มกราคม 2019
| สโมสร | ฤดูกาล | ลีก> ดิวิชัน | ลีก> นัด | ลีก> ประตู | เอฟเอคัพ> นัด | เอฟเอคัพ> ประตู | ลีกคัพ> นัด | ลีกคัพ> ประตู | ทวีป> นัด | ทวีป> ประตู | อื่นๆ> นัด | อื่นๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| เอสตูริล ปรายา | 2004–2005 | ปรีไมรา ลีกา | 6 | 0 | 0 | 0 | 0 | 0 | 0 | 0 | 0 | 0 | 6 | 0 |
| เอสตูริล ปรายา | รวม | รวม | 6 | 0 | 0 | 0 | 0 | 0 | 0 | 0 | 0 | 0 | 6 | 0 |
| เบาวิสต้า | 2005–2006 | ปรีไมรา ลีกา | 15 | 0 | 0 | 0 | 0 | 0 | 0 | 0 | 0 | 0 | 15 | 0 |
| เบาวิสต้า | 2006–2007 | ปรีไมรา ลีกา | 27 | 0 | 0 | 0 | 0 | 0 | 0 | 0 | 0 | 0 | 27 | 0 |
| รวม | รวม | รวม | 42 | 0 | 0 | 0 | 0 | 0 | 0 | 0 | 0 | 0 | 42 | 0 |
| เร้ดดิ้ง | 2007–2008 | พรีเมียร์ลีก | 22 | 1 | 2 | 0 | 1 | 0 | 0 | 0 | 0 | 0 | 25 | 1 |
| เร้ดดิ้ง | 2008–2009 | ลีก แชมเปียนชิพ | 34 | 5 | 0 | 0 | 2 | 0 | 0 | 0 | 2 | 0 | 38 | 5 |
| เร้ดดิ้ง | 2009–2010 | ลีก แชมเปียนชิพ | 19 | 1 | 2 | 0 | 0 | 0 | 0 | 0 | 0 | 0 | 21 | 1 |
| รวม | รวม | รวม | 75 | 7 | 4 | 0 | 3 | 0 | 0 | 0 | 2 | 0 | 84 | 7 |
| บริสตอล ซิตี | 2010–2011 | ลีก แชมเปียนชิพ | 30 | 0 | 1 | 0 | 0 | 0 | 0 | 0 | 0 | 0 | 31 | 0 |
| บริสตอล ซิตี | 2011–2012 | ลีก แชมเปียนชิพ | 31 | 2 | 0 | 0 | 0 | 0 | 0 | 0 | 0 | 0 | 31 | 2 |
| รวม | รวม | รวม | 61 | 2 | 1 | 0 | 0 | 0 | 0 | 0 | 0 | 0 | 62 | 2 |
| นิว อิงแลนด์ เรฟโวลูชัน | 2013 | เมเจอร์ลีกซอกเกอร์ | 6 | 0 | 0 | 0 | 2 | 0 | 0 | 0 | 0 | 0 | 8 | 0 |
| นิว อิงแลนด์ เรฟโวลูชัน | รวม | รวม | 6 | 0 | 0 | 0 | 2 | 0 | 0 | 0 | 0 | 0 | 8 | 0 |
| ดาร์บี เคาน์ตี | 2013–2014 | ลีก แชมเปียนชิพ | 3 | 0 | 0 | 0 | 0 | 0 | 0 | 0 | 0 | 0 | 3 | 0 |
| ดาร์บี เคาน์ตี | รวม | รวม | 3 | 0 | 0 | 0 | 0 | 0 | 0 | 0 | 0 | 0 | 3 | 0 |
| แบงค็อก ยูไนเต็ด | 2014 | ไทยพรีเมียร์ลีก | 31 | 2 | 2 | 0 | 0 | 0 | 0 | 0 | 0 | 0 | 33 | 2 |
| แบงค็อก ยูไนเต็ด | 2015 | ไทยพรีเมียร์ลีก | 30 | 1 | 1 | 0 | 2 | 0 | 0 | 0 | 0 | 0 | 33 | 1 |
| แบงค็อก ยูไนเต็ด | 2016 | ไทยพรีเมียร์ลีก | 10 | 0 | 0 | 0 | 1 | 0 | 0 | 0 | 0 | 0 | 11 | 0 |
| รวม | รวม | รวม | 71 | 3 | 3 | 0 | 3 | 0 | 0 | 0 | 0 | 0 | 77 | 3 |
| บางกอกกล๊าส | 2016 | ไทยพรีเมียร์ลีก | 12 | 1 | 0 | 0 | 0 | 0 | 0 | 0 | 0 | 0 | 12 | 1 |
| บางกอกกล๊าส | รวม | รวม | 12 | 1 | 0 | 0 | 0 | 0 | 0 | 0 | 0 | 0 | 12 | 1 |
| บีอีซี เทโรศาสน | 2017 | ไทยลีก | 29 | 2 | 2 | 0 | 0 | 0 | 0 | 0 | 0 | 0 | 31 | 2 |
| บีอีซี เทโรศาสน | รวม | รวม | 29 | 2 | 2 | 0 | 0 | 0 | 0 | 0 | 0 | 0 | 31 | 2 |

| เซ็นทรัล โคสต์ มารีเนอร์ | 2018–2019 | เอลีก | 8 | 0 | 1 | 0 | 0 | 0 | 0 | 0 | 0 | 0 | 9 | 0 |
| เซ็นทรัล โคสต์ มารีเนอร์ | รวม | รวม | 8 | 0 | 1 | 0 | 0 | 0 | 0 | 0 | 0 | 0 | 9 | 0 |
| รวมทั้งหมด | รวมทั้งหมด | รวมทั้งหมด | 313 | 15 | 11 | 0 | 8 | 0 | 0 | 0 | 2 | 0 | 334 | 15 |
ซาฟราน

| --- | --- |


ประเภท: บริษัทมหาชนจำกัด
การซื้อขาย: ยูโรเน็กซต์: SAF CAC 40
ISIN: FR0000073272 
อุตสาหกรรม: อวกาศยาน การทหาร
ก่อตั้ง: 2005; 19 ปีที่แล้ว (2005)
สำนักงานใหญ่: ปารีส, ฝรั่งเศส
บุคลากรหลัก: Philippe Petitcolin (ประธานเจ้าหน้าที่บริหาร) Ross McInnes (ประธาน)
ผลิตภัณฑ์: เครื่องยนต์ เครื่องมือ และอุปกรณ์ตกแต่งอากาศยาน อุปกรณ์อิเล็กทรอนิกส์ทางทหาร, avionics, ระบบนำทาง, ระบบสื่อสาร, ดาวเทียม
รายได้:  24.64 พันล้านยูโร (2019)
รายได้จากการดำเนินงาน:  3.82 พันล้านยูโร (2019)
รายได้สุทธิ:  2.65  พันล้านยูโร (2019)
สินทรัพย์:  40.62 พันล้านยูโร (สิ้นปี 2018)
ส่วนของผู้ถือหุ้น:  12.30 พันล้านยูโร (สิ้นปี 2018)
พนักงาน: 95,000 คน (31 ธันวาคม 2019)
เว็บไซต์: www.safran-group.com
ซาฟราน (ฝรั่งเศส: Safran) เป็นบริษัทข้ามชาติสัญชาติฝรั่งเศสผู้ผลิตเครื่องยนต์สำหรับอากาศยาน เครื่องยนต์จรวด ชิ้นส่วนยานอวกาศ และเครื่องมือทางการทหาร เกิดจากการควบรวมกิจการของบริษัท SNECMA ผู้ผลิตเครื่องยนต์สำหรับอากาศยาน จรวด  ชิ้นส่วนยานอวกาศ และบริษัท SAGEM ผู้ผลิตเครื่องมือทางความมั่นคงในปี ค.ศ. 2005 มีสำนักงานใหญ่อยู่ที่กรุงปารีส ประเทศฝรั่งเศส มีลูกจ้างกว่า 95,000 คน และทำยอดขายได้ถึง 24.64 พันล้านยูโรในปี ค.ศ. 2019 จดทะเบียนในตลาดหลักทรัพย์ยูโรเน็กซต์ปารีส
ชาวแคนาดา

| --- | --- |
ธงชาติแคนาดา
ประชากรทั้งหมด
ป. 39,803,126 
ภูมิภาคที่มีประชากรอย่างมีนัยสำคัญ
 แคนาดา       38,048,738
ชาวแคนาดาพลัดถิ่น
 สหรัฐ: 1,062,640
 ฮ่องกง: 300,000
 สหราชอาณาจักร: 73,000
 ฝรั่งเศส: 60,000
 เลบานอน: 45,000
 สหรัฐอาหรับเอมิเรตส์: 40,000
 ออสเตรเลีย: 27,289
 จีน: 19,990
 ปากีสถาน: 17,320
 เยอรมนี: 15,750
 เกาหลีใต้: 14,210
 ญี่ปุ่น: 11,016
 อียิปต์: 10,000
 เม็กซิโก: 9,816
 นิวซีแลนด์: 7,770
 ฟิลิปปินส์: 7,500
 เฮติ: 6,000
 สวิตเซอร์แลนด์: 5,243
 สิงคโปร์: 5,140
 ไทย: 5,000
 ตรินิแดดและโตเบโก: 5,000
 เบลเยียม: 4,145
 เดนมาร์ก: 2,559
ภาษา
  อังกฤษ 56%  ฝรั่งเศส 22%  (อังกฤษและฝรั่งเศส 11%)  จีน 3.5%  ปัญจาบ 1.6%  ตากาล็อก 1.5%  สเปน 1.4%  อาหรับ 1.4%  เยอรมัน 1.2%  อิตาลี 1.1% 
ศาสนา
ส่วนมาก: 38.8% คริสต์นิกายโรมันคาทอลิก, 23.9% ไม่มีศาสนา และ 20.3% คริสต์นิกายโปรเตสแตนต์ ส่วนน้อย: 3.2% อิสลาม, 1.5% ฮินดู, 1.4% ซิกข์, 1.1% พุทธ, 1.0% ยูดาห์ และ 0.6% อื่น ๆ
ชาวแคนาดา (อังกฤษ: Canadians; ฝรั่งเศส: Canadiens) หมายถึงบุคคลจากประเทศแคนาดา โดยความหมายนี้อาจสื่อถึงทางพันธุกรรม, ที่อยู่อาศัย, กฎหมาย, ประวัติศาสตร์, วัฒนธรรม หรือชาติพันธุ์ สำหรับชาวแคนาดาส่วนใหญ่ บ่อยครั้งมักจะสื่อถึงการดำรงอยู่และแหล่งที่มาของพวกเขาเพื่อการพิจารณาว่าเป็น ชาวแคนาดา
นอกเหนือจากชาวอะบอริจินอล ที่ปรากฏตามสำรวจสำมะโนประชากรใน ค.ศ. 2006 ที่มีอยู่ 1,172,790 คน ซึ่งถือเป็น 3.8% ของประชากรทั้งประเทศ ซึ่งเป็นประชากรส่วนใหญ่ที่อพยพมาจากโลกเก่ารวมถึงลูกหลานของพวกเขา หลังจากการเป็นส่วนหนึ่งของจักรวรรดิอาณานิคมฝรั่งเศสในช่วงแรก และจักรวรรดิบริติชในช่วงต่อมา คลื่นฝูงชนที่อพยพและตั้งถิ่นฐานจึงไม่ใช่ชาวอะบอริจินอลเป็นหลัก และเป็นเช่นนี้มาเกือบสองศตวรรษจนถึงปัจจุบัน องค์ประกอบของชาวอะบอริจินอล ชาวฝรั่งเศส และชาวอังกฤษ, รูปแบบการย้ายถิ่นฐาน, ภาษา และศาสนาได้หล่อหลอมรวมเป็นรูปแบบวัฒนธรรมแคนาดา และก่อให้เกิดเอกลักษณ์ของแคนาดา แคนาดายังได้รับอิทธิพลอย่างมากในด้านภาษาและเศรษฐกิจจากประเทศเพื่อนบ้านอย่างสหรัฐ
ความเป็นเอกราชของแคนาดาเติบโตขึ้นมากกว่าแนวความคิดเดิม ภายหลังจากการก่อตัวของสมาพันธ์ชาวแคนาดา ในปี ค.ศ. 1867 จากสงครามโลกครั้งที่หนึ่ง และสงครามโลกครั้งที่สอง ได้ก่อให้เกิดความปรารถนาที่จะให้ชาวแคนาดามีประเทศเป็นของพวกเขาในการได้รับการยอมรับในฐานะเป็นรัฐอธิปไตยเต็มรูปแบบด้วยความเป็นพลเมืองอย่างชัดเจน ด้วยการนี้ได้มีการก่อตั้งร่างพระราชบัญญัติการเป็นพลเมืองของแคนาดาในปี ค.ศ. 1946 ซึ่งมีผลเมื่อวันที่ 1 มกราคม ค.ศ. 1947 ชาวแคนาดายังคงสถานะความเป็นชาวอังกฤษอยู่จนพระราชบัญญัติพลเมืองใหม่มีผล ณ วันที่ 15 กุมภาพันธ์ ค.ศ. 1977 กฎหมายสัญชาติแคนาดาเปรียบเสมือนกระจกส่องอย่างใกล้ชิดของสหราชอาณาจักร โดยกฎหมายตั้งแต่กลางศตวรรษที่ 20 ได้แสดงถึงพันธกิจของชาวแคนาดาในรูปแบบพหุภาคีนิยม รวมถึงการพัฒนาทางเศรษฐกิจและสังคม
หนังสืออ่านเพิ่ม

Beaty, Bart; Briton, Derek; Filax, Gloria (2010). How Canadians Communicate III: Contexts of Canadian Popular Culture. Athabasca University Press. ISBN 978-1-897425-59-6.
Bumsted, J. M. (2003). Canada's diverse peoples: a reference sourcebook. ABC-CLIO. ISBN 978-1-57607-672-9.
Carment, David; Bercuson, David (2008). The World in Canada: Diaspora, Demography, and Domestic Politics. McGill-Queen's Press - MQUP. ISBN 978-0-7735-7455-7.
Cohen, Andrew (2008). The Unfinished Canadian: The People We Are. McClelland & Stewart. ISBN 978-0-7710-2286-9.
Gillmor, Don; Turgeon, Pierre (2002).  CBC (บ.ก.). Canada: A People's History. Vol. 1. McClelland & Stewart. ISBN 978-0-7710-3324-7.
Gillmor, Don; Turgeon, Pierre; Michaud, Achille (2002).  CBC (บ.ก.). Canada: A People's History. Vol. 2. McClelland & Stewart. ISBN 978-0-7710-3336-0.
Kearney, Mark; Ray, Randy (2009). The Big Book of Canadian Trivia. Dundurn. ISBN 978-1-77070-614-9.
Kelley, Ninette; Trebilcock, M. J. (2010). The Making of the Mosaic: A History of Canadian Immigration Policy. University of Toronto Press. ISBN 978-0-8020-9536-7.
Resnick, Philip (2005). The European Roots of Canadian Identity. University of Toronto Press. ISBN 978-1-55111-705-8.
Richard, Madeline A. (1992). Ethnic Groups and Marital Choices: Ethnic History and Marital Assimilation in Canada, 1871 and 1971. UBC Press. ISBN 978-0-7748-0431-8.
Simpson, Jeffrey (2000). Star-Spangled Canadians: Canadians Living the American Dream. Harper-Collins. ISBN 978-0-00-255767-2.
Studin, Irvin (2006). What Is a Canadian?: Forty-Three Thought-Provoking Responses. McClelland & Stewart. ISBN 978-0-7710-8321-1.
แหล่งข้อมูลอื่น

Canada Year Book 2010 - Statistics Canada
Canada: A People's History - Teacher Resources - Canadian Broadcasting Corporation
Multicultural Canada - Department of Canadian Heritage
The Canadian Immigrant Experience - Library and Archives Canada
The Dictionary of Canadian Biography – Library and Archives Canada
Canadiana: The National Bibliography of Canada – Library and Archives Canada
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
อื่น ๆ:  NARA
ซังดรู รานีเอรี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ซังดรู รานีเอรี กีมาไรส์ โกร์เดย์รู
เกิด:   (1989-03-15) 15 มีนาคม ค.ศ. 1989 (35 ปี)
เกิดที่:  เรียชินยู, รัฐมีนัชเจไรช์ บราซิล
สูง:  1.87 m (6 ft 2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  30
ชุดเยาวชน
2005–2008:  อิงเตร์นาซีโอนัล
ชุดใหญ่*
| ปี |  ทีม |  ลงเล่น† |  (ประตู)† |
| 2008–2010 |  อิงเตร์นาซีโอนัล |  68 |  (4) |
| 2010– |  ทอตนัมฮอตสเปอร์ |  36 |  (1) |
ทีมชาติ‡
| 2009 |  บราซิล ชุด 20 ปี |  8 |  (1) |
| 2009– |  บราซิล |  9 |  (1) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 31 ตุลาคม 2011.  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 1 สิงหาคม 2011
ซังดรู รานีเอรี กีมาไรส์ โกร์เดย์รู (โปรตุเกส: Sandro Raniere Guimarães Cordeiro) เกิดเมื่อวันที่ 15 มีนาคม ค.ศ. 1989 ที่รัฐมีนัชเจไรช์ ประเทศบราซิล ซังดรูโด่งดังมากในช่วงที่อยู่กับสโมสรฟุตบอลอิงเตร์นาซีโอนัลซึ่งเป็นสโมสรฟุตบอลที่ได้รับความนิยมเป็นอย่างมากในประเทศบราซิล โดยเขาได้เล่นในตำแหน่งกองกลาง ปัจจุบันในปี 2010 ซังดรูได้ย้ายมาอยู่กับทอตนัมฮอตสเปอร์ ในพรีเมียร์ลีกของอังกฤษ
แหล่งข้อมูลอื่น

ESPN Soccernet Profile[ลิงก์เสีย]
Premier League Profile เก็บถาวร 2012-10-04 ที่ เวย์แบ็กแมชชีน
ซังดรู รานีเอรี ข้อมูลจาก National-Football-Teams.com
(โปรตุเกส) Internacional.com.br เก็บถาวร 2009-11-21 ที่ เวย์แบ็กแมชชีน
สถิติของ Sandro ที่ Soccerbase
Sandro – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ซอสออล็องแดซ

| --- | --- |
ซอสออล็องแดซราดบนไข่เบเนดิกต์ ด้านบนโรยด้วยปาปริกา
ประเภท: ซอส
แหล่งกำเนิด: ฝรั่งเศส, เนเธอร์แลนด์
ส่วนผสมหลัก: ไข่แดง, เนย, น้ำมะนาว
 ตำราอาหาร: ซอสออล็องแดซ   สื่อ: ซอสออล็องแดซ
ซอสออล็องแดซ (ฝรั่งเศส: sauce hollandaise) หรือเดิมเรียก ซอสดัตช์ (อังกฤษ: Dutch sauce) เป็นอิมัลชันของไข่แดง เนย น้ำมะนาว (บางครั้งใช้ไวน์ขาวหรือน้ำส้มสายชู) ปรุงรสด้วยเกลือ พริกไทยขาว และพริกชี้ฟ้า ซอสออล็องแดซเตรียมได้จากการผสมไข่แดงที่ตีแล้วกับเนย น้ำมะนาว เกลือ และน้ำเปล่า ก่อนจะให้ความร้อนพอเหมาะเพื่อไม่ให้ซอสข้นจนเกินไป
ถึงแม้ว่าชื่อออล็องแดซจะบ่งชี้ถึงประเทศเนเธอร์แลนด์ แต่ที่มาของซอสนี้ยังไม่เป็นที่แน่ชัด ชื่อ "Dutch sauce" ปรากฎครั้งแรกในบันทึกปี ค.ศ. 1573 แต่ไม่มีการอธิบายสูตร ต่อมาในปี ค.ศ. 1651 มีบันทึกสูตร "หน่อไม้ฝรั่งกับซอสหอม" (asparagus with fragrant sauce) ในหนังสือทำอาหารของฟร็องซัว ปีแยร์ ลา วาแรน ระบุว่า "ซอสทำจากเนยสด น้ำส้มสายชูเล็กน้อย เกลือและจันทน์เทศ ผสมไข่แดงเพื่อให้หนืด แต่ระวังอย่าให้ข้นแข็ง" หลังจากนั้นไม่นานในปี ค.ศ. 1667 มีสูตรที่คล้ายกันของเนเธอร์แลนด์ได้รับการตีพิมพ์ จึงเชื่อว่า ซอสออล็องแดซมีที่มาจากชาวอูว์เกอโนฝรั่งเศสที่เคยลี้ภัยในเนเธอร์แลนด์
ซอสออล็องแดซเป็นหนึ่งในซอสแม่บททั้งห้าของอาหารฝรั่งเศส เป็นส่วนประกอบสำคัญในเมนูไข่เบเนดิกต์ และบางครั้งเสิร์ฟพร้อมอาหารทะเลหรือผักนึ่ง เช่น หน่อไม้ฝรั่ง ปวยเล้ง กะหล่ำดาว และบรอกโคลี
แหล่งข้อมูล

Alléno, Yannick; Brenot, Vincent (2014), Sauces reflexions of a chef, Hachette Pratique, ISBN 9780231153454, OCLC 963884550
Ayto, John (2012), The Diner's Dictionary: Word Origins of Food and Drink, Oxford University Press, ISBN 978-0199640249, OCLC 838403798
Binney, Ruth (2008), Wise Words and Country Ways for Cooks, David & Charles, ISBN 9780715334225, OCLC 774717592
Gilbar, Steven (2008), Chicken A La King and the Buffalo Wing: Food Names and the People And Places That Inspired Them, Writer's Digest Books, ISBN 978-1582975252, OCLC 213466543[ลิงก์เสีย]
Jack, Albert (2011), What Caesar Did for My Salad: The Curious Stories Behind Our Favorite Foods, TarcherPerigee, ISBN 9780399536908, OCLC 706017154
Mendelson, Anne (2013), Milk: The Surprising Story of Milk Through the Ages, Knopf, ISBN 9781400044108, OCLC 212855063
Ruhlman, Michael (2009), The Making of a Chef: Mastering Heat at the Culinary Institute of America, Holt Paperbacks, ISBN 9780805095746, OCLC 37331691
Snodgrass, Mary Ellen (2004), Encyclopedia of Kitchen History, Fitzroy Dearborn, ISBN 9781579583804, OCLC 56104141
Tebben, Marryann (2015), Sauces: A Global History, Reaktion Books9780805061734, ISBN 978-1780233512, OCLC 870663896
Rombauer, Irma S.; Rombauer Becker, Marion (1975), Joy of Cooking, New York: The Bobbs-Merrill Company, Inc. (MacMillan), ISBN 0-02-604570-2
ชาร์ล กูโน

ชาร์ล-ฟร็องซัว กูโน (ฝรั่งเศส: Charles-François Gounod; 18 มิถุนายน ค.ศ. 1818–18 ตุลาคม ค.ศ. 1893) เป็นคีตกวีชาวฝรั่งเศส
| ชาร์ล กูโน |
| --- | --- |

เกิด: 17 มิถุนายน 1818 ลาตินควอเตอร์ปารีส , ฝรั่งเศส
เสียชีวิต: 18 ตุลาคม 1893 (75 ปี) เซนต์-คาวน์,ฝรั่งเศส
ประวัติ

กูโนเข้ารับการศึกษาที่วิทยาลัยดนตรีแห่งกรุงปารีส และได้รับรางวัลโรมไพรซ์ในปี ค.ศ. 1837 ซึ่งเขาได้ถือโอกาสพำนักที่วิลลาเมดีชี ประเทศอิตาลี เพื่อศึกษาทางดนตรี โดยเฉพาะอย่างยิ่งดนตรีทางศาสนา
ในปี ค.ศ. 1859 อุปรากรเรื่อง เฟาสท์ ซึ่งเป็นผลงานการประพันธ์ของเขา ก็ได้ถูกนำออกแสดงที่โรงละคร เตอัทร์-ลีริก (Théâtre-lyrique) ซึ่งเป็นผลงานที่สร้างมาจากบทประพันธ์โศกนาฏกรรมของเกอเทอ เป็นเรื่องราวของหญิงสาวชื่อ มาการิท ที่ถูกล่อลวงโดยชายแก่ชื่อ เฟาสท์ ผู้ซึ่งขายวิญญาณของตนให้แก่ ซาตาน ด้วยบทเพลงที่ยอดเยี่ยม รวมถึงบทร้องของ เมฟิสโต เลอโวดอร์ (วัวทองคำ) และบทร้องของ มาการิท แลร์เดอบีชู (บทเพลงแห่งเพชรพลอย) บทร้องของ แอร์เจ ชื่อลากัสตาฟีโอเร และเพลงประสานเสียงของเหล่าทหารจากบัลเลต์ชื่อ นุยเดอวาลเปอร์จี ทำให้อุปรากรเรื่อง เฟาสท์ประสบความสำเร็จอย่างถล่มทลาย ด้วยการเปิดการแสดงถึง 70 รอบในปีแรก และในปี ค.ศ. 1867 เขาก็ได้นำอุปรากรเรื่อง โรมิโอกับจูเลียต จากบทประพันธ์ของเชกสเปียร์ ออกแสดง ซึ่งมีบทร้องที่โด่งดัง ได้แก่เพลงวอลทซ์ของจูเลียต เฌอเวอวีฟวร์ (ฉันอยากมีชีวิตอยู่) และบทร้องเสียงเทนเนอร์ ชื่อเพลง ลามูร์ ลามูร์ (ความรัก ความรัก)
นอกจากกูโนจะมีชื่อเสียงจากอุปรากรแล้ว เขายังประพันธ์ซิมโฟนีอีกสองบท ชื่อว่า เปอตีต์ซิมโฟนี สำหรับเครื่องเป่า 9 ชิ้น ในปี ค.ศ. 1885 และยังมีบทเพลงทางศาสนาอีกจำนวนหนึ่ง โดยมีบทเพลงอันเลื่องชื่อได้แก่ อาเว มารีอา ซึ่งดัดแปลงจากพรีลูดของบาค (BWV 846) และไม่ได้มุ่งให้ขับร้องในโบสถ์ ผลงานของกูโน ยังมีบทเพลงขับร้องจำนวนมาก และบทเพลงประกอบบทกวีของ อัลเฟรด เดอ มูสเสท หรือวิกตอร์ อูโก เป็นต้นว่าบทกวีชื่อ เวนิส, โอ้มาแบลเรอแบล และ เดิงเกอร์กีแอม